દિગ્ગજ કોંગ્રેસ નેતા શશિ થરુરના એ નિવેદન બાદ રાજકારણમાં મચેલુ ઘમાસાણ થમવાનું નામ નથી લેતુ જેમાં તેમણે કહ્યુ હતુ કે જો વર્ષ 2019 ની લોકસભા ચૂંટણીમાં ભાજપ જીતી ગયુ તો હિંદુસ્તાનનું બંધારણ જોખમમાં મુકાઈ જશે. ભારત 'હિંદુ પાકિસ્તાન' બની જશે. શશિ થરુરના આ નિવેદન પર ભાજપે કોંગ્રેસ અધ્યક્ષ રાહુલ ગાંધી પાસે માફીની માંગ કરી જ્યારે થરુરના નિવેદન બાદ મચેલા રાજકીય ઘમાસાણને જોતો કોંગ્રેસે પોતાના નેતાઓને સમજી વિચારીને બોલવાની સલાહ પણ આપી. વળી, અલીગઢના એક મુસ્લિમ યુવા નેતાએ થરુરના નિવેદનનો આકરો વિરોધ કર્યો છે.